TARYBOS POZICIJA (ES) Nr. 11/2010 PIRMUOJU SVARSTYMU,

siekiant priimti europos parlamento ir tarybos direktyvą dėl kelių transporto ir jo sąsajų su kitų rūšių transportu srities intelektinių transporto sistemų diegimo sistemos

Tarybos priimta 2010 m. gegužės 10 d.

(Tekstas svarbus EEE)

(2010/C 203 E/01)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Sutartį dėl Europos Sąjungos veikimo, ypač į jos 91 straipsnį,

atsižvelgdami į Europos Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę (1),

pasikonsultavę su Regionų komitetu,

spręsdami pagal įprastą teisėkūros procedūrą (2),

kadangi:

Siekiant užtikrinti suderintą ir veiksmingą ITS diegimą visoje Sąjungoje, reikėtų nustatyti specifikacijas, atitinkamais atvejais įskaitant standartus, kuriomis būtų apibrėžtos išsamesnės nuostatos ir procedūros. Prieš priimant specifikacijas, Komisija turėtų įvertinti, ar jos atitinka tam tikrus apibrėžtus principus, kaip nustatyta II priede. Pirmenybė turėtų būti teikiama keturioms pagrindinėms ITS kūrimo ir diegimo sritims. Šiose keturiose srityse turėtų būti nustatyti diegimo ir specifikacijų bei standartų naudojimo prioritetiniai veiksmai. Toliau įgyvendinant ITS, reikėtų atsižvelgti į konkrečios valstybės narės jau įdiegtą ITS infrastruktūrą, atsižvelgiant į technologinę pažangą ir finansines sąnaudas.

Diegiant ir naudojant ITS prietaikas ir paslaugas, bus tvarkomi asmens duomenys. Šie duomenys turėtų būti tvarkomi pagal Sąjungos teisę, išdėstytą 1995 m. spalio 24 d. Europos Parlamento ir Tarybos direktyvoje 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (3) bei 2002 m. liepos 12 d. Europos Parlamento ir Tarybos direktyvoje 2002/58/EB dėl asmens duomenų tvarkymo ir privatumo apsaugos elektroninių ryšių sektoriuje (4) . ITS prietaikoms, inter alia, reikėtų taikyti principus, pagal kuriuos naudojama kuo mažiau duomenų ir kuo labiau ribotais tikslais.

Atitinkamais atvejais specifikacijos turėtų apimti išsamias nuostatas, kuriomis nustatoma sudedamųjų dalių atitikties arba tinkamumo naudoti įvertinimo procedūra. Šios nuostatos turėtų būti grindžiamos 2008 m. liepos 9 d. Europos Parlamento ir Tarybos sprendimu Nr. 768/2008/EB dėl bendrosios gaminių pardavimo sistemos (6) , visų pirma jo nuostatomis, susijusiomis su atitikties įvertinimo procedūrų įvairių etapų moduliais. Direktyvoje 2007/46/EB (7) jau nustatyti motorinių transporto priemonių ir jų dalių bei su jomis susijusios įrangos tipo patvirtinimo pagrindai, o Direktyva 2002/24/EB (8) ir Direktyva 2003/37/EB (9) nustato taisykles dėl su dviračių ar triračių motorinių transporto priemonių ir žemės ar miškų ūkio traktorių ir jų dalių bei su jais susijusios įrangos tipo patvirtinimą. Todėl įrangos ir prietaikų, kurioms taikomos tos direktyvos, atitikties įvertinimą nustatymas būtų darbo dubliavimas. Kita vertus, tos direktyvos taikomos su ITS susijusiai transporto priemonių įrangai, tačiau jos netaikomos išorinės kelių infrastruktūros ITS techninei ir programinei įrangai. Tokiais atvejais specifikacijose galėtų būtų numatytos atitikties įvertinimo procedūros. Tokios procedūros turėtų apimti tik tai, kas būtų būtina kiekvienu konkrečiu atveju.

Pagrindiniai suinteresuotieji subjektai, pvz., ITS paslaugų teikėjai, ITS naudotojų asociacijos, transporto ir įrenginių operatoriai, gamybos pramonės atstovai, socialiniai partneriai, profesinės asociacijos ir vietos valdžios institucijos, turėtų turėti galimybę patarti Komisijai su ITS diegimu Sąjungoje susijusiais komerciniais ir techniniais klausimais. Šiuo tikslu Komisija, užtikrindama glaudų bendradarbiavimą su suinteresuotaisiais subjektais ir valstybėmis narėmis, turėtų sudaryti ITS patariamąją grupę. Patariamosios grupės darbas turėtų būti atliekamas skaidriai, o jo rezultatus reikėtų pateikti pagal šią direktyvą įsteigtam komitetui.

Kadangi šios direktyvos tikslo, t. y. užtikrinti suderintą ir nuoseklų sąveikių intelektinių transporto sistemų diegimą visoje Sąjungoje, valstybės narės ir (arba) privatusis sektorius negali deramai pasiekti ir kadangi dėl siūlomo veiksmo masto ir poveikio to tikslo būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo, Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytam tikslui pasiekti.

PRIĖMĖ ŠIĄ DIREKTYVĄ:

1 straipsnis

Dalykas ir taikymo sritis

1. Šia direktyva nustatoma suderinto ir nuoseklaus intelektinių transporto sistemų (ITS) diegimo ir naudojimo Sąjungoje, visų pirma tarp valstybių narių, sistema ir šiam tikslui pasiekti būtinos bendrosios sąlygos.

2. Šioje direktyvoje numatoma parengti veiksmų 2 straipsnyje nurodytose prioritetinėse srityse specifikacijas ir atitinkamais atvejais parengti būtinus standartus.

3. Ši direktyva taikoma kelių transporto ir jo sąsajų su kitų rūšių transportu srities ITS prietaikoms ir paslaugoms, tačiau neturi įtakos klausimams, susijusiems su nacionaliniu saugumu ar gynybos interesais.

2 straipsnis

Prioritetinės sritys

1. Pagal šią direktyvą rengiant ir naudojant specifikacijas bei standartus prioritetinės sritys yra šios:

2. Prioritetinių sričių taikymo sritis nurodyta I priede.

3 straipsnis

Prioritetiniai veiksmai

Prioritetinių sričių rengiant ir naudojant specifikacijas bei standartus, kaip nustatyta I priede, prioritetiniai veiksmai:

4 straipsnis

Sąvokų apibrėžtys

Šioje direktyvoje vartojamų sąvokų apibrėžtys:

5 straipsnis

ITS diegimas

1. Valstybės narės imasi priemonių, būtinų užtikrinti, kad diegiant ITS prietaikas ir paslaugas joms, laikantis II priede nustatytų principų, būtų taikomos Komisijos pagal 6 straipsnį patvirtintos specifikacijos. Tai neturi įtakos kiekvienos valstybės narės teisei spręsti dėl tokių prietaikų ir paslaugų įdiegimo jos teritorijoje. Dėl šios teisės nėra pažeidžiami bet kurie įstatymo galią turintys teisės aktai, priimti pagal 6 straipsnio 2 dalies antrą pastraipą.

2. Be to, valstybės narės stengiasi bendradarbiauti prioritetinėse srityse, jei nepriimtos specifikacijos.

6 straipsnis

Specifikacijos

1. Pirmiausia Komisija priima specifikacijas, būtinas ITS diegimo ir operacinio naudojimo suderinamumui, sąveikai ir tęstinumui užtikrinti vykdant prioritetinius veiksmus.

2. Komisija siekia priimti vieno ar kelių prioritetinių veiksmų specifikacijas ne vėliau kaip iki … (17).

Nė vėliau kaip praėjus 12 mėnesių po būtinų prioritetinio tam tikro veiksmo specifikacijų priėmimo, Komisija atitinkamais atvejais, atlikusi poveikio įvertinimą, įskaitant ekonominio naudingumo analizę, pateikia pasiūlymą dėl to prioritetinio veiksmo vykdymo Europos Parlamentui ir Tarybai pagal SESV 294 straipsnį.

3. Patvirtinus būtinas prioritetinių veiksmų specifikacijas, Komisija priima specifikacijas ITS diegimo ir operacinio naudojimo suderinamumui, sąveikai ir tęstinumui užtikrinti vykdant kitus prioritetinių sričių veiksmus.

4. Atitinkamais atvejais ir priklausomai nuo specifikacijos srities į specifikaciją įtraukiama viena ar kelios šių rūšių nuostatos:

5. Nepažeidžiant procedūrų pagal Direktyvą 98/34/EB, specifikacijose atitinkamais atvejais nustatomos sąlygos, kuriomis valstybės narės, pranešusios Komisijai, gali nustatyti papildomas ITS paslaugų teikimo taisykles visoje savo teritorijoje ar jos dalyje, jeigu tos taisyklės netrukdo sąveikai.

6. Atitinkamais atvejais specifikacijos grindžiamos 8 straipsnyje nurodytais standartais.

Specifikacijose atitinkamais atvejais numatomas atitikties įvertinimas, laikantis Sprendimo Nr. 768/2008/EB.

Specifikacijos turi atitikti II priede pateiktus principus.

7. Prieš priimdama specifikacijas, Komisija atlieka poveikio įvertinimą, įskaitant ekonominio naudingumo analizę.

7 straipsnis

Deleguoti aktai

1. Komisija pagal SESV 290 straipsnį gali priimti deleguotus teisės aktus, susijusius su specifikacijomis. Priimdama tokius deleguotus teisės aktus, Komisija veikia laikydamasi atitinkamų šios direktyvos nuostatų, visų pirma 6 straipsnio ir II priedo.

2. Dėl kiekvieno prioritetinio veiksmo priimamas atskiras deleguotas teisės aktas.

3. Šiame straipsnyje nurodytų deleguotų teisės aktų atveju taikoma 12, 13 ir 14 straipsniuose nustatyta procedūra.

8 straipsnis

Standartai

1. Būtini standartai ITS diegimo ir operacinio naudojimo sąveikai, suderinamumui ir tęstinumui užtikrinti rengiami prioritetinėse srityse ir prioritetiniams veiksmams vykdyti. Tuo tikslu s Komisija, pasikonsultavusi su 15 straipsnyje nurodytu komitetu, reikalauja atitinkamų standartizacijos įstaigų laikantis Direktyvoje 98/34/EB nustatytos tvarkos dėti visas reikiamas pastangas, kad šie standartai būtų skubiai priimti.

2. Suteikiant įgaliojimus standartizacijos įstaigoms, laikomasi II priede nurodytų principų, taip pat visų funkcinių nuostatų, įtrauktų į pagal 6 straipsnį priimtą specifikaciją.

9 straipsnis

Neprivalomosios priemonės

Komisija gali priimti gaires ar kitas neprivalomąsias priemones, kad būtų palengvintas valstybių narių bendradarbiavimas prioritetinėse srityse, laikydamasi 15 straipsnio 2 dalyje nurodytos patariamosios procedūros.

10 straipsnis

Informacijos privatumo, saugumo ir pakartotinio naudojimo taisyklės

1. Valstybės narės užtikrina, kad asmens duomenys naudojant ITS prietaikas ir teikiant ITS paslaugas būtų tvarkomi laikantis Sąjungos taisyklių, kuriomis apsaugomos asmenų pagrindinės teisės ir laisvės, ypač laikantis Direktyvos 95/46/EB ir Direktyvos 2002/58/EB.

2. Visų pirma valstybės narės užtikrina, kad asmens duomenys būtų apsaugoti nuo netinkamo naudojimo, įskaitant apsaugą nuo neteisėtos prieigos, keitimo arba praradimo.

3. Nepažeidžiant 1 dalies, tam, kad būtų užtikrintas privatumas, naudojant ITS prietaikas ir teikiant ITS paslaugas skatinama atitinkamais atvejais naudoti anoniminius duomenis.

Nepažeidžiant Direktyvos 95/46/EB, asmens duomenys tvarkomi tik tais atvejais, kai tokiam tvarkymui būtina naudoti ITS prietaikas ir teikti ITS paslaugas.

4. Taikant Direktyvą 95/46/EB, visų pirma kai tai susiję su ypatingų kategorijų asmens duomenų tvarkymu, valstybės narės taip pat užtikrina, kad būtų laikomasi nuostatų dėl sutikimo tvarkyti tokius asmens duomenis.

5. Taikoma Direktyva 2003/98/EB.

11 straipsnis

Atsakomybės taisyklės

Valstybės narės užtikrina, kad klausimai, susiję su atsakomybe dėl ITS prietaikų ir paslaugų, nurodytų pagal 6 straipsnį priimtose specifikacijose, diegimo bei naudojimo, būtų sprendžiami laikantis galiojančių Sąjungos teisės aktų, įskaitant visų pirma 1985 m. liepos 25 d. Tarybos direktyvą dėl valstybių narių įstatymų ir kitų teisės aktų, reglamentuojančių atsakomybę už gaminius su trūkumais, derinimo (18), taip pat atitinkamų nacionalinės teisės aktų.

12 straipsnis

Delegavimas

1. Komisijai suteikiami įgaliojimai priimti 7 straipsnyje nurodytus deleguotus teisės aktus septynerių metų laikotarpiui nuo … (19). Komisija pateikia ataskaitą dėl deleguotų įgaliojimų ne vėliau kaip likus šešiems mėnesiams iki penkerių metų laikotarpio pabaigos nuo … (19).

2. Kai tik Komisija priima deleguotą teisės aktą, apie tai ji tuo pačiu metu praneša Europos Parlamentui ir Tarybai.

3. Įgaliojimai priimti deleguotus teisės aktus Komisijai suteikiami laikantis 13 ir 14 straipsniuose nustatytų sąlygų.

13 straipsnis

Delegavimo atšaukimas

1. Europos Parlamentas arba Taryba gali atšaukti 7 straipsnyje nurodytą įgaliojimų delegavimą.

2. Institucija, pradėjusi vidaus procedūrą, kad nuspręstų, ar atšaukti įgaliojimų delegavimą, stengiasi informuoti kitą instituciją ir Komisiją per protingą laikotarpį iki galutinio sprendimo priėmimo dienos, nurodydama deleguotus įgaliojimus, kurie galėtų būti atšaukti, ir galimas atšaukimo priežastis.

3. Sprendimu dėl atšaukimo nutraukiamas tame sprendime nurodytų įgaliojimų delegavimas. Jis įsigalioja nedelsiant arba vėlesnę jame nurodytą dieną. Jis neturi poveikio jau galiojančių deleguotų teisės aktų galiojimui. Jis skelbiamas Europos Sąjungos oficialiajame leidinyje.

14 straipsnis

Prieštaravimai deleguotiems teisės aktams

1. Europos Parlamentas arba Taryba gali pareikšti prieštaravimus dėl deleguoto teisės akto per du mėnesius nuo pranešimo dienos.

Europos Parlamento ar Tarybos iniciatyva šis laikotarpis pratęsiamas dviem mėnesiams.

2. Jeigu pasibaigus tam laikotarpiui, nei Europos Parlamentas, nei Taryba nepareiškė prieštaravimų dėl deleguoto teisės akto, deleguotas teisės aktas skelbiamas Europos Sąjungos oficialiajame leidinyje ir įsigalioja jame nurodytą dieną.

Deleguotas teisės aktas gali būti skelbiamas Europos Sąjungos oficialiajame leidinyje ir įsigalioti iki to laikotarpio pabaigos, jeigu Europos Parlamentas ir Taryba kartu informavo Komisiją, kad jie nepareikš prieštaravimo.

3. Jeigu Europos Parlamentas ar Taryba pareiškia prieštaravimus dėl deleguoto teisės akto, jis neįsigalioja. Prieštaravimus pareiškusi institucija nurodo prieštaravimų dėl deleguoto teisės akto priežastis.

15 straipsnis

Komiteto procedūra

1. Komisijai padeda Europos ITS komitetas.

2. Kai daroma nuoroda į šią dalį, taikomi Sprendimo 1999/468/EB 3 straipsnis ir 7 straipsnis, atsižvelgiant į jo 8 straipsnio nuostatas.

16 straipsnis

Europos ITS patariamoji grupė

Komisija įsteigia Europos ITS patariamąją grupę, kad ši teiktų patarimus Komisijai su ITS diegimu ir naudojimu Sąjungoje susijusiais verslo ir techniniais klausimais. Grupė sudaroma iš atitinkamų ITS paslaugų teikėjų, naudotojų asociacijų, transporto ir įrenginių operatorių, gamybos pramonės, socialinių partnerių, profesinių asociacijų, vietos valdžios institucijų ir kitų atitinkamų forumų aukšto lygio atstovų.

17 straipsnis

Ataskaitų teikimas

1. Valstybės narės iki … (20) pateikia Komisijai nacionalinės veiklos ir projektų, susijusių su prioritetinėmis sritimis, ataskaitą.

2. Valstybės narės ne vėliau kaip iki … (21) pateikia Komisijai informaciją apie savo nacionalinius ITS veiksmus, kurių numatoma imtis per ateinančius penkerius metus.

Gairės, kaip valstybės narės turi parengti atskaitas, priimamos laikantis 15 straipsnio 2 dalyje nurodytos patariamosios procedūros.

3. Po pirminės ataskaitos valstybės narės kas trejus metus teikia pažangos, padarytos įgyvendinant 1 dalyje nurodytus veiksmus, ataskaitas.

4. Komisija kas trejus metus Europos Parlamentui ir Tarybai teikia pažangos, padarytos įgyvendinant šią direktyvą, ataskaitą. Ataskaita pateikiama kartu su veikimo bei 5–11 straipsnio ir 16 straipsnių įgyvendinimo analize, įskaitant panaudotus ir reikalingus finansinius išteklius, ir taip pat atitinkamais atvejais įvertinamas poreikis iš dalies keisti šią direktyvą.

5. Laikydamasi 15 straipsnio 2 dalyje nurodytos patariamosios procedūros, Komisija patvirtina darbo programą ne vėliau kaip iki … (22). Darbo programoje nurodomi šios programos tikslai ir jos įgyvendinimo terminai kiekvienais metais ir prireikus pasiūlomi būtini pakeitimai.

18 straipsnis

Perkėlimas į nacionalinę teisę

1. Valstybės narės priima įstatymus ir kitus teisės aktus, kurie, įsigalioję iki … (23), įgyvendina šią direktyvą.

Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Šios nuorodos darymo tvarką ir formuluotę nustato valstybės narės.

2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

19 straipsnis

Įsigaliojimas

Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

20 straipsnis

Adresatai

Ši direktyva skirta valstybėms narėms.

(1) OL C 277, 2009 11 17, p. 85.

(2) 2009 m. balandžio 23 d. Europos Parlamento pozicija (dar nepaskelbta Oficialiajame leidinyje) 2010 m. gegužės 10 d. Tarybos pozicija, … m. … d. Europos Parlamento pozicija (dar nepaskelbta Oficialiajame leidinyje) (ir … m. … d. Tarybos sprendimas).

(3) OL L 281, 1995 11 23, p. 31.

(4) OL L 201, 2002 7 31, p. 37.

(5) OL L 345, 2003 12 31, p. 90.

(6) OL L 218, 2008 8 13, p. 82.

(7) OL L 263, 2007 10 9, p. 1.

(8) OL L 124, 2002 5 9, p. 1.

(9) OL L 171, 2003 7 9, p. 1.

(10) OL L 3, 2005 1 5, p. 1.

(11) OL L 196, 2008 7 24, p. 1.

(12) OL L 184, 1999 7 17, p. 23.

(13) OL L 166, 2004 4 30, p. 124.

(14) OL L 370, 1985 12 31, p. 8.

(15) OL L 108, 2007 4 25, p. 1.

(16) OL L 204, 1998 7 21, p. 37.

(17) 30 mėnesių nuo šios direktyvos įsigaliojimo dienos.

(18) OL L 210, 1985 8 7, p. 29.

(19) prašau įterpti datą: šios direktyvos įsigaliojimo data.

(20) prašau įterpti datą: 12 mėnesių nuo šios direktyvos įsigaliojimo.

(21) prašau įterpti datą: du mėnesiai nuo šios direktyvos įsigaliojimo.

(22) prašau įterpti datą: šeši mėnesiai nuo šios direktyvos įsigaliojimo.

(23) prašau įterpti datą: 18 mėnesių nuo šios direktyvos įsigaliojimo.

būsimų naujų arba atnaujintų ITS prietaikų integravimu į transporto priemonėje įdiegtą atvirąją platformą pagal savaiminio įdiegimo (angl. plug and play) principą;

1.5. Nustatomos sąsajos, būtinos miestų ITS architektūros ir Europos ITS architektūros sąveikai bei suderinamumui užtikrinti, remiantis:

tuo, kad ITS prietaikų kūrėjams yra prieinamos reikiamos ITS technologijos ir jie gali jomis naudotis;

1.4. Nustatomos priemonės, būtinos įgyvendinant ITS prietaikas (būtent krovinių stebėjimo ir sekimo per visą kelionę ir vežant ir skirtingų rūšių transportu) krovinių transporto logistikos tikslais (eFreight), remiantis:

1.1. Nustatomos būtinos priemonės, kad būtų sukurta ES ITS pamatinė architektūra, visų pirma atsižvelgiant į su ITS susijusios sąveikos, paslaugų tęstinumo ir daugiarūšiškumo aspektus, įskaitant, pavyzdžiui, sąveikų daugiarūšio transporto bilietų pardavimą, kuria remdamosi valstybės narės ir jų kompetentingos institucijos, bendradarbiaudamos su privačiuoju sektoriumi, galėtų kurti ITS judumo architektūrą nacionaliniu, regionų ir vietos lygiu.

tuo, kad ITS paslaugų teikėjai laiku atnaujina ITS paslaugas ir prietaikas, naudojančias šiuos kelių ir eismo duomenis.

TARYBOS MOTYVŲ PAREIŠKIMAS

I. ĮVADAS

1. 2008 m. gruodžio 16 d. Komisija priėmė pasiūlymą dėl Europos Parlamento ir Tarybos direktyvos dėl pagreitinto ITS (1) diegimo visoje ES sistemos nustatymo ir atitinkamo veiksmų plano.

2. 2009 m. balandžio 13 d. Europos ekonomikos ir socialinių reikalų komitetas pateikė nuomonę dėl pasiūlymo. Buvo konsultuojamasi su Europos regionų komitetu, tačiau jis nepateikė nuomonės.

3. 2009 m. balandžio 23 d. Europos Parlamentas priėmė nuomonę (2) po pirmojo svarstymo, pritardamas 57 pakeitimams. Komisija nepateikė pakeisto pasiūlymo.

4. 2009 m. liepos 22 d. Europos duomenų apsaugos priežiūros pareigūnas pateikė nuomonę (3).

5. 2010 m. gegužės 10 d. Taryba priėmė poziciją po pirmojo svarstymo pagal Sutarties dėl Europos Sąjungos veikimo 294 straipsnyje nustatytą įprastą teisėkūros procedūrą.

II. PASIŪLYMO TIKSLAS

6. Šio pasiūlymo bendrasis tikslas – sukurti sąlygas įdiegti mechanizmams, kurie būtini siekiant paskatinti įsisavinti kelių transportui, taip pat jo sąsajoms su kitų rūšių transportu skirtas ITS paslaugas ir prietaikas, ir tuos mechanizmus įdiegti, kad būtų pasinaudota visomis ITS teikiamomis galimybėmis įgyvendinant įvairių sričių ES politiką.

III. POZICIJOS PO PIRMOJO SVARSTYMO ANALIZĖ

7. Bendroji dalis

Europos Komisijos 2001 m. baltosios knygos dėl transporto politikos „Užtikrinti judėjimą Europoje“ laikotarpio vidurio apžvalgoje (4) buvo atkreiptas dėmesys į intelektinio transporto svarbą ir pabrėžtas poreikis spręsti vis aktualesnius uždavinius, susijusius su tvariomis kelių transporto sistemomis. Intelektinės transporto sistemos, kurios yra besivystančių informacinių ir ryšių technologijų pritaikymo transporto srityje rezultatas, suteikia galimybių siekiant saugaus, veiksmingo, tvaraus, įtraukiojo ir sklandaus prekių gabenimo bei žmonių vežimo Europos kelių tinklu ir jo sąsajų su kitomis transporto rūšimis, taip pat siekiant pagerinti Europos pramonės konkurencingumą. Komisijos pasiūlymu siekiama pasinaudoti visomis ITS galimybėmis įgyvendinant ES politiką didesnės kelių saugos, didesnio transporto veiksmingumo ir mažesnio poveikio aplinkai srityje, taip pat suteikti impulsą, būtiną siekiant paspartinti gana brandžių ITS prietaikų ir paslaugų pateikimą rinkai. Šiuo tikslu pasiūlyme numatyta taikyti komiteto procedūrą (reguliavimo procedūrą su tikrinimu) siekiant nustatyti bendras teisiškai privalomas specifikacijas, kuriose būtų apibrėžtos išsamios ITS diegimo visoje ES nuostatos ir procedūros.

Taryba pritarė Komisijos pasiūlymo tikslui, tačiau ji laikosi nuomonės, kad turėtų būti iš esmės pakeisti šie pirminio pasiūlymo aspektai:

— sričių, kuriose gali būti priimtos specifikacijos, patikslinimas ir apibrėžimas

— prioriteto suteikimas tam tikriems veiksmams pirmiau minėtose srityse priimant specifikacijas

— valstybių narių įsipareigojimų įdiegti ir naudoti ITS prietaikas ir paslaugas išaiškinimas

— nauji straipsniai „Neprivalomosios priemonės“ ir „Standartai“.

Laikantis šios nuomonės, Tarybos pozicijoje po pirmojo svarstymo pirminis Komisijos pasiūlymas pakeistas jį perredagavus ir išbraukus ir (arba) papildomai į tekstą įrašius kelias nuostatas.

Siūlydama laipsniško ITS prietaikų ir paslaugų diegimo metodą, Taryba nustato subtilią pusiausvyrą – skatinama plėtoti, diegti ir naudoti tam tikras ITS paslaugas ir prietaikas tuo pat metu neužkraunant valstybėms narėms papildomos finansinės naštos.

8. Pagrindiniai klausimai

Dalykas ir taikymo sritis

Komisija pasiūlė nustatyti suderinto intelektinių transporto sistemų diegimo ir naudojimo Bendrijoje bei šiam tikslui būtinų specifikacijų rengimo sistemą.

Europos Parlamentas iš esmės Komisijos pasiūlymui nustatyti sistemą, kad intelektinės transporto sistemos, įskaitant sąveikias ITS, būtų suderintai ir nuosekliai diegiamos bei naudojamos Sąjungoje. EP pasiūlė šią direktyvą taikyti visoms intelektinėms transporto sistemoms, skirtoms keliautojams, transporto priemonėms ir infrastruktūrai, bei jų sąveikai kelių transporto srityje, įskaitant miesto transportą. Be to, EP pasiūlė į šios direktyvos taikymo sritį įtraukti ir pažeidžiamus transporto naudotojus, tačiau netaikyti direktyvos klausimams, susijusiems su viešąja tvarka ir visuomenės saugumu.

Tarybos pozicijoje po pirmojo svarstymo nurodoma, kad siūloma sistema turi būti palaikomas suderintas ir nuoseklus ITS naudojimas, visų pirma skirtingose valstybėse narėse. Pritardama EP, Taryba numato, kad ši direktyva neturėtų turėti įtakos klausimams, susijusiems su nacionaliniu saugumu ir gynybos interesais.

Prioritetinės sritys

Komisijos pasiūlyme buvo išvardytos keturios prioritetinės sritys (optimalaus kelių, eismo ir kelionės duomenų naudojimas, eismo ir krovinių valdymo ITS paslaugų tęstinumas Europos transporto koridoriuose ir miestų aglomeracijose, kelių sauga ir saugumas bei transporto priemonės integravimas į transporto infrastruktūrą), kuriose Komisija turėtų visų pirma apibrėžti ITS prietaikų ir paslaugų diegimo bei naudojimo specifikacijas.

Europos Parlamentas patvirtino pirmiau nurodytas prioritetines sritis, tačiau išbraukė galimybę priimti specifikacijas kitose srityse nei pirmiau nurodytos keturios sritys.

Tarybos pozicijoje po pirmojo svarstymo iš esmės pritariama Europos Parlamento pozicijai ir numatomas jos pasiūlytas straipsnis, skirtas šioms keturioms sritims:

I. Optimalus kelių, eismo ir kelionės duomenų naudojimas

II. Eismo ir krovinių valdymo ITS paslaugų tęstinumas

III. ITS kelių saugos ir saugumo prietaikos

IV. Transporto priemonių susiejimas su transporto infrastruktūra.

Šių prioritetinių sričių apimtis nurodyta direktyvos I priede.

Prioritetiniai veiksmai

Komisijos pasiūlyme nebuvo numatyti prioritetiniai veiksmai.

Europos Parlamentas taip pat nenustatė prioritetinių veiksmų. Tačiau Europos Parlamentas apibrėžė keturias sritis (tikralaikės eismo ir kelionės informacijos paslaugų teikimas visoje ES, duomenys ir procedūros, skirtos minimaliai universaliai eismo informacijai nemokamai teikti, pagalbos skambučio sistemos suderintas diegimas visoje Europoje ir tinkamos priemonės, susijusios su saugiomis sunkvežimių ir komercinių transporto priemonių stovėjimo vietomis bei telematika valdomomis stovėjimo aikštelių ir išankstinio užsakymo sistemomis), kuriose Komisija turėtų apibrėžti būtiniausio lygio ITS prietaikų ir paslaugų privalomo įdiegimo ir naudojimo specifikacijas.

Tarybos pozicijoje po pirmojo svarstymo pasinaudojama Europos Parlamento sumanymu suteikti prioritetą tam tikroms ITS prietaikoms ir paslaugoms. Šiuo tikslu Taryba nustato šiuos šešis prioritetinius veiksmus:

a) kelionių daugiarūšiu transportu informacijos paslaugų teikimas visoje ES;

b) tikralaikės eismo informacijos paslaugų teikimas visoje ES;

c) duomenys ir procedūros, skirtos naudotojams nemokamai teikti, kai įmanoma, su kelių sauga susijusiai minimaliai universaliai eismo informacijai;

d) sąveikios visos Europos pagalbos skambučio sistemos suderintas užtikrinimas;

e) informavimo apie saugias sunkvežimių ir komercinių transporto priemonių stovėjimo vietas paslaugų teikimas;

f) sunkvežimių ir komercinių transporto priemonių saugių stovėjimo vietų išankstinio užsakymo paslaugų teikimas.

ITS prietaikų ir paslaugų diegimas

Komisijos pasiūlyme buvo numatyta, kad valstybės narės imasi reikiamų priemonių, skirtų sąveikioms ITS prietaikoms ir paslaugoms suderintai diegti ir naudoti. Šiuo tikslu Komisija pasiūlė priimti specifikacijas taikant komiteto procedūrą (reguliavimo procedūrą su tikrinimu); tai taip pat galėtų reikšti, kad valstybės narės įsipareigoja įdiegti ITS prietaikas ir paslaugas.

Europos Parlamentas iš esmės pritarė Komisijos pasiūlymui, sugriežtindamas atitinkamą formuluotę, kad būtų išvengta ITS prietaikų ir paslaugų geografinės fragmentacijos ir nenuoseklumo. EP patikslino, kad valstybės narės turėtų užtikrinti ITS prietaikų ir paslaugų atgalinį suderinamumą visoje Sąjungoje. EP taip pat pasiūlė, kad valstybės narės turėtų pritaikyti ITS prie visų rūšių transporto ir jų sąsajų, užtikrindamos aukštą visų rūšių transporto integracijos lygį. Be to, EP numatė, kad valstybės narės turėtų imtis būtinų priemonių, kad būtų reikalaujama atitikties pagrindiniams principams (veiksmingumo, ekonominio naudingumo, geografinio tęstinumo, sąveikos ir brandos lygio) siekiant įvertinti poreikius. Šiuo tikslu valstybės narės taip pat turėtų atsižvelgti į struktūrines geografiškai izoliuotų regionų ypatybes ir į tai, kokius atstumus reikia įveikti norint juos pasiekti, reikalui esant nustatydamos išimtis pagal pirmiau minėtą ekonominio naudingumo principą.

Taryba paaiškina, kad valstybės narės nusprendžia, ar įdiegti ITS prietaikas ir paslaugas savo teritorijoje. Tačiau jeigu ITS prietaikos ir paslaugos yra įdiegtos, turi būti laikomasi pagal šią direktyvą priimtų specifikacijų. Taryba taip pat numato, kad valstybės narės turi stengtis bendradarbiauti pirmiau nurodytose prioritetinėse srityse, jeigu nebūtų priimta specifikacijų.

Specifikacijos

Komisijos pasiūlyme numatyta taikyti komiteto procedūrą (reguliavimo procedūrą su tikrinimu) siekiant priimti specifikacijas, kuriose būtų apibrėžtos išsamios ITS diegimo visoje Sąjungoje nuostatos ir procedūros. Be to, šios specifikacijos turėtų būti grindžiamos I priede nustatytais tam tikrais principais; į specifikacijas turėtų būti įtraukti bent II priede nustatyti pagrindiniai elementai.

Be to, Europos Parlamentas nurodė, kad Komisija turėtų apibrėžti būtiniausio lygio ITS prietaikų ir paslaugų privalomo įdiegimo ir naudojimo specifikacijas keturiose srityse (žr. dalį apie prioritetinius veiksmus). Statant ar eksploatuojant Bendrijos bendrai finansuojamą Transeuropinį kelių tinklą (TERN), Komisija taip pat turėtų apibrėžti reikiamas didesnio nei būtiniausias lygio ITS prietaikų ir paslaugų diegimo ir naudojimo specifikacijas. Taip pat specifikacijose turi būti nustatytos sąlygos, kuriomis valstybės narės, veikdamos kartu su Komisija, galėtų nustatyti papildomas šių paslaugų teikimo visoje jų teritorijoje ar jos dalyje taisykles. Prieš priimdama specifikacijas, Komisija turėtų atlikti poveikio vertinimą, kuris apimtų išsamią direktyvoje numatytų įgyvendinimo priemonių ekonominio naudingumo analizę. Poveikio įvertinime turėtų būti aptarti papildomų ekonominių sąnaudų, tenkančių ūkio subjektams, ir su ITS ekonominiu ciklu susijusių parametrų klausimai.

Tarybos pozicijoje po pirmojo svarstymo plėtojamas Europos Parlamento sumanymas suteikti prioritetą tam tikroms ITS prietaikoms ir paslaugoms, susijusioms su prioritetiniais veiksmais. Šiuo tikslu Komisija turi siekti priimti pirmiau nurodytų prioritetinių veiksmų specifikacijas. Be to, ne vėliau kaip praėjus 12 mėnesių nuo būtinų prioritetinio veiksmo specifikacijų priėmimo, Komisija atitinkamais atvejais, atlikusi poveikio įvertinimą, įskaitant ekonominio naudingumo analizę, turi EP ir Tarybai pateikti pasiūlymą dėl to prioritetinio veiksmo vykdymo. Be to, Taryba patikslina, kad į specifikacijas gali būti įtrauktos funkcinės, techninės, organizacinės ir su paslaugomis susijusios nuostatos. Taryba pritaria EP pozicijai, kad valstybės narės, pranešusios Komisijai, gali nustatyti papildomas ITS paslaugų teikimo savo teritorijoje taisykles. Taryba numato, kad specifikacijos atitinkamais atvejais turi būti grindžiamos nurodytais standartais, o prieš priimdama specifikacijas Komisija visada turi atlikti poveikio įvertinimą. Galiausiai Taryba numato, kad Komisija gali priimti specifikacijas pagal deleguotų teisės aktų procedūrą, laikantis Sutarties dėl Europos Sąjungos veikimo 290 straipsnio. Įgaliojimai priimti specifikacijas pagal šią procedūra baigsis praėjus septynerių metų laikotarpiui po šios direktyvos įsigaliojimo. EP ir Taryba gali bet kuriuo metu atšaukti įgaliojimų priimti specifikacijas delegavimą. Europos Parlamentas arba Taryba gali pareikšti prieštaravimą dėl specifikacijų per du mėnesius nuo pranešimo dienos. EP arba Tarybos iniciatyva šis laikotarpis gali būti pratęstas dviem mėnesiais.

Standartai ir neprivalomos priemonės

Komisijos pasiūlyme ir Europos Parlamento pakeitimuose nenurodomi standartai ir neprivalomos priemonės.

Tarybos pozicijoje po pirmojo svarstymo nurodomi standartai, kurie laikantis Direktyvoje 98/34/EB nustatytos procedūros gali būti parengti prioritetinėse srityse ir skirti prioritetiniams veiksmams. Šiais standartais turėtų būti užtikrinta ITS prietaikų ir paslaugų diegimo ir operacinio naudojimo sąveika, suderinamumas ir tęstinumas. Be to, Taryba įtraukė straipsnį, kuriame teigiama, kad Komisija gali priimti gaires ar kitas neprivalomąsias priemones siekdama palengvinti valstybių narių bendradarbiavimą prioritetinėse srityse.

Duomenų apsauga

Komisijos pasiūlyme daroma bendra nuoroda į galiojančius Sąjungos teisės aktus duomenų apsaugos ir privatumo srityje.

Europos Parlamentas patikslino nuostatas dėl duomenų apsaugos ir privatumo paragindamas naudojant ITS prietaikas ir (arba) teikiant ITS paslaugas naudoti anoniminius duomenis. Asmens duomenys turėtų būti tvarkomi tik tiek, kiek būtina naudojantis ITS prietaikomis ir (arba) paslaugomis.

Tarybos pozicijoje po pirmojo svarstymo atsižvelgiama į EP poziciją, taip pat į Europos duomenų apsaugos priežiūros pareigūno nuomonę sugriežtinant nuostatas dėl duomenų apsaugos ir privatumo.

Atsakomybės taisyklės

Komisijos pasiūlyme nebuvo numatytos atsakomybės taisyklės.

Europos Parlamentas manė, kad atsakomybės klausimai yra būtina sąlyga siekiant sparčiai plėtoti ir diegti ITS prietaikas ir paslaugas.

Tarybos pozicijoje po pirmojo svarstymo atsižvelgta į EP poziciją ir daroma nuoroda į atitinkamus galiojančius Sąjungos ir nacionalinės teisės aktus.

ITS specifikacijų ir diegimo principai

Komisijos pasiūlyme nustatyti tam tikri principai, kurių turi būti laikomasi parenkant ir diegiant ITS prietaikas ir paslaugas.

Europos Parlamentas sugriežtino ir išplėtė pirmiau minėtus principus darydamas nuorodą į pažeidžiamų kelių naudotojų apsaugą, sklandų paslaugų teikimą visoje Bendrijoje ir už jos išorės sienų, taip pat daugiarūšiškumą.

Tarybos pozicijoje po pirmojo svarstymo, atsižvelgiant į EP poziciją, toliau plėtojamos atitinkamos nuostatos darant nuorodas į proporcingumą, sąveiką, atgalinį suderinamumą ir būtinybę atsižvelgti į esamų nacionalinių infrastruktūrų ir tinklų ypatumus, lygias prieigos galimybes, kokybišką laiko ir padėties nustatymą bei nuoseklumą.

9. Kiti Europos Parlamento priimti pakeitimai

Kiti pakeitimai, neįtraukti į Tarybos poziciją po pirmojo svarstymo, yra susiję su:

— nuoroda į kelias pažangias prietaikas ir Bendrijos priemones, skirtas įvairių rūšių transportui, pvz., geležinkelių (ERTMS ir TAF-TSI), jūrų ir vidaus vandenų (LRITS, SafeSeaNet, VTMIS, RIS), oro (SESAR) ir sausumos transportui, pavyzdžiui, galvijams vežti (2 pakeitimas);

— nuoroda į skirtąjį trumpojo nuotolio ryšį (DSRC) (5, 16 ir 53 pakeitimai);

— straipsnyje „Dalykas ir taikymo sritis“ – nuoroda į keliautojus, transporto priemones, infrastruktūrą ir jų sąsajas kelių transporto, įskaitant miesto transportą, srityje (7 pakeitimas);

— ITS prietaikų ir paslaugų būtiniausio lygio nustatymu ir apibrėžimu (12, 20 ir 21 pakeitimai);

— papildomomis nuostatomis dėl „su kelių infrastruktūra susijusios ITS techninės ir programinės įrangos tipo patvirtinimo“ (27, 28, 29, 30 ir 31 pakeitimai);

— perkėlimo į nacionalinę teisę laikotarpiu – 12 mėnesių po šios direktyvos įsigaliojimo (49 pakeitimas);

— valstybės narių pareiga parengti priimtų nacionalinės teisės nuostatų ir šios direktyvos atitikties lentelę (49 pakeitimas).

IV. IŠVADA

Rengdama poziciją po pirmojo svarstymo, Taryba visapusiškai atsižvelgė į Komisijos pasiūlymą ir Europos Parlamento nuomonę po pirmojo svarstymo. Taryba atkreipia dėmesį į tai, kad nemažai Europos Parlamento pasiūlytų pakeitimų jau buvo iš esmės, iš dalies arba visiškai įtraukti į jos poziciją po pirmojo svarstymo.

(1) Intelektinės transporto sistemos.

(2) dar nepaskelbta Oficialiajame leidinyje

(3) Dok. 12479/09.

(4) Dok. 10954/06.